ચાંદલોડિયામાં માધવ ફલેટમાં રહેતા જય પટેલનું થોડા દિવસો પહેલાં તેની મમ્મીને ઓળખે છે તેમ કહી ઇકો કારમાં બે શખસોએ અપહરણ કર્યું હતું. પોલીસે અપહરણકર્તાઓને ટ્રેસ કરતા નડિયાદથી જય મળી આવ્યો હતો. અપહરણકર્તાઓએ સોનલબહેનને ફોન કરી રૂ.૧પ લાખની માગણી કરી હતી. પોલીસે જે નંબરથી ફોન આવ્યો હતો તે નંબરની તપાસ શરૂ કરી છે. ઉપરાંત સોનલબહેનના પ્રેમીના મોબાઇલ નંબરની કોલ ડિટેઇલ મેળવી છે. પોલીસ તપાસ દરમ્યાન કોઇ પરિચિત વ્યક્તિ દ્વારા જ જયનું અપહરણ કરાયું હોવાનું બહાર આવ્યું છે.